Den Vest-Sjællandske Avis, 1824-06-11
Nyeste Post-Efterretninger. De nyeste Efterretninger fra Lissabon naae til 14de Mai. Jnfanten Don Miguel er den 13de Kl. 4 om Morgenen gaaet ombord paa den Portugisiske Fregat Perlen og afseilet under Ledsagelsen af den Engelske Fregat Lively, Capit. Elliot og den Franske Brig Zebra. Hs. Kgl. Høihed afreiser ledsaget af sin Kammerherre Greven af Riomajor og under Navn af en Hertug af Bea. Med Zebra er Hr. Gros afgaaet, som er ansat ved den Franske Ambassade i Lissabon. Jnfanten vil lande i Brest og har medbragt en Skrivelse fra sin Fader til Hs. Majestæt Kongen af Frankerige; hvori hans allertroeste Majestæt har paa det allerinderligste anbefalet ham til Hs. allerchristelige Majestæt. Hs. Maj. Kongen af Portugal er igien vendt tilbage fra Skibet til sit Palads. Man har bortfjernet fra Lissabon den Deel af Tropperne, som for et Øieblik havde ladet sig forføre. Alle Fanger ere satte paa frie Fod og der skal publiceres en almindelig og fuldstændig Amnestie. Den Franske Ambassadeur bliver (som de Franske Blade sige) opløftet til Skyerne. Hs. allertroeste Majestæt har udnævnet ham til en Greve af Bemposta og den Engelske Gesandt til Greve af Casillas. Desuden har Hs. Majestæt forundet det diplomatiske Corps følgende Gunstbeviisninger: Hertugen af Villahermosa (den Spanske Gesandt) har erholdet Titelen af Greve af Monta, den Pavelige Runtius og Erkebiskop af Nanzianz Storkorset af Christ-Ordenen; General Heinrich Deaborn een med Brillanter, besat Medaille med Kongens Portrait; Chefen paa Vindfor-Castle, Capit. Charles Daschwood, Storkorset af Taarn- og Sværd-Ordenen. Hans Gemalinde ligesom alle Officeere fik kostbare Presenter. Ogsaa Skibsmandskabet erholdt 500 Guldstykker (omtrent 24,000 Franker). Dronningen vil, som nogle paastaae, begive sig til Frankerige, men som andre sige til Jtalien. – Marquien af Palmella vil, som man siger, med det første begive sig til London for at aabne Underhandlinger med den Brasilianske Gesandt. Havnen ved Lisfabon er erklæret for en Friehavn. Kongen har strax, efterat han var gaaet i Land, befalet Ministrene, at de skulle forelægge ham de fornødne Planer desangaaende. Folket er ude af sig selv af Glæde. J alle Gader i Hovedstaden lyder det Raab, Kongen, leve! Kongen allene. Hs. Majestæt har udnævnet et nyt Statssecretariat for de Geistlige Anliggender og Justitsvæsenet. – Man læser nu udførlig det Brev, som Jnfanten har skrevet til sin Fader forat undskylde sin Forseelse, og hvori han tillige har bedet ham om Tilladelse til at foretage sig en Reise paa nogen Tid i Europa. Kongen har tilladt ham det i et meget naadigt Svar og lovet ham, at det Passerede skal være aldeles forglemt og tilgivet. – Man vil nu vide i Paris. at den Portugisiske Expedition imod Brasilien skal være afbestilt; den forrige Minister Pamplona skal især have været imod Erklæringen af Brasiliens Uafhængighed. Det hedder, at Hovedbetingelsen, hvorpaa Kongen af Portugal vil tilstaae denne Uafhængighed og indgaae et Forliig med Brasilien, er, at Portugal vil kun tillade Brasilianske Producter at indføres i sine Havne til Consumptionen af Colonie-Artikler; men at de derimod kun vil betale 15 PC. i Brasilien for Jndførselen af sine egne Produkter, imedens andre Nationer skulle betale derfor 24 PC. Den Brasilianske Gesandt, som skal underhandle derom i London hedder Gen. Braut og denne vigtige Forhandling bliver sat under Storbrittanniens og Østerrigs Mægling, hvorved den Østerrigske Charge d'Affaires Hr. v. Neumann skal fungere.